proxectonos/corpus_dominio_legal_administrativo_tmp huggingface dataset:
10/09/2013 | Administración LocalMunicipal
Lousame
Anuncio de interposición de recurso contra ICIO por FCC, SA

ANUNCIO Acordo de remisión ó Xulgado Contencioso-Administrativo número 4 da Coruña de expediente en relación co recurso contencioso-administrativo N. I. G.15030 45 3 2013 0000556, procedemento ordinario 0000143/2013. Recorrente: FOMENTO CONSTRUCCIONES Y CONTRATAS, S. A. Mediante resolución da Alcaldía de data 26 de agosto de 2013, de conformidade co establecido no art.49.1 da Lei reguladora da xurisdición contencioso-administrativa, acordouse remitir ó Xulgado do Contencioso-Administrativo n.º 4 da Coruña, o expediente de desestimación, mediante resolución da Alcaldía deste Concello de data 14 de maio de 2013, do recurso de reposición que enriba se indica, interposto polo recorrente contra a liquidación do ICIO da licenza para a legalización de obras e actividade do complexo medioambiental de tratamento de R. S. U. e asimilables da Mancomunidade Serra do Barbanza, situado na Poza, Servia (Lousame). De conformidade co establecido no art.59.5 da Lei 30/1992, do 26 de novembro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 26 de agosto de 2013. A alcaldesa Asdo.: M.ª Teresa Villaverde Pais
10/09/2013 | Administración LocalMunicipal
Mugardos
Baixa de oficio no padrón de habitantes de D. Juan Carlos García Pardo

ALCALDE-PRESIDENTE: D. XOSÉ FERNÁNDEZ BARCIA VISTO o informe da Policia Local de data 21.08.013 no que se manifesta que o Sr. D. JUAN CARLOS GARCIA PARDO, D. N. I. Nº. XXXXXXXXX non reside neste concello na rúa Ares Nº. 14, descoñecéndose donde ten a súa residencia actual. RESULTANDO que o referido señor está inscrito no Padrón Municipal de Habitantes do Concello de Mugardos. CONSIDERANDO que, de conformidade co disposto no artigo 54 do Real Decreto 2612/96, de 20 de decembro, toda persoa que viva en España está obrigada a inscribirse no Padrón do municipio no que resida habitualmente. VISTA a Resolución conxunta da Presidencia do Instituto Nacional de Estatística e do Director Xeral de Cooperación Territorial, pola que se dictan instruccións técnicas aos concellos sobre a xestión e revisión do padrón municipal, en cuxo apartado 1 c.2) establécese que o Concello dará de baixa de oficio por inscrición indebida a quenes figuren empadroados incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais, unha vez comprobada esta circunstancia no correspondente expediente, esta Alcaldía. - Incoar expediente de baixa de oficio no Padrón Municipal de Habitantes do Sr. D. RODOLFO ANGEL MARIO CARLOS IÑARRITU GARCELLA, D. N. I.XXXXXXXXX, por incumprimento da lexislación vixente ao figurar empadroado incumprindo o artigo 54 do Regulamento de Poboación e Demarcación Territorial das Entidades Locais, por non residir neste concello. - Comunicar a incoación do presente expediente ao interesado concedendo un prazo de dez días, durante o cal poderá examinar o mesmo e presentar ante a Alcaldía as alegacións que estime convenientes. O manda e asina o Sr. Alcalde-Presidente, en Mugardos a vinte e nove de agosto de dous mil trece. Dou fe. O ALCALDE. O SECRETARIO ACCTAL.
10/09/2013 | Administración LocalMunicipal
Oroso
Anuncio de licitación de subministro de luminarias para o parque empresarial de Sigüeiro-Oroso

ANUNCIO DE LICITACIÓN DO CONTRATO DE SUMINISTRO DE LUMINARIAS PARA O ALUMEADO PÚBLICO DO PARQUE EMPRESARIAL DE SIGÜEIRO-OROSO 1. Entidade adxudicadora. Datos xerais e datos para a obtención da información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: praza de Isaac Díaz Pardo, 1.3) Localidade e código postal: Oroso, 15888.4) Teléfono 981691478.5) Telefax 981691786.6) Correo electrónico: correo@oroso. dicoruna. es 7) Dirección de internet do perfil do contratante: www.concellooroso.com 8) Data límite de obtención de documentación e información: ata 2 días naturais antes da finalización do prazo para a presentación de proposicións. d) Número de expediente: 2013/047.2. Obxecto do contrato. a) Tipo: subministro. b) Descrición: subministro, así como a posterior colocación e instalación de luminarias para a substitución das existentes por unhas novas con tecnoloxía LED no parque empresarial de Sigüeiro. d) Lugar de execución/entrega: Concello de Oroso.1) Domicilio: praza do Concello, 1.2) Localidade e código postal: Oroso, 15888. e) Prazo de execución/entrega: 14 días naturais. f) Admisión de prórroga: non. i) CPV (referencia de nomenclatura): 34928530-2.3. Tramitación e procedemento. a) Tramitación: urxente. b) Procedemento: aberto, cun único criterio de valoración (factor: prezo). d) Criterios de adxudicación, no seu caso: ver artigo 12 do prego.4. Orzamento base de licitación: 5. Garantías esixidas. Provisional: non se esixe. Definitiva: 5% do importe de adxudicación.6. Requisitos específicos do contratista. Véxanse artigos 3 e 4 do prego.7. Presentación de ofertas ou de solicitudes de participación. a) Prazo: dez días naturais desde a data de publicación do último anuncio no DOG, BOP ou o perfil do contratante. b) Modalidade de presentación: presencial ou por correo. c) Lugar de presentación: 1. Dependencia: Rexistro Xeral do Concello.2. Domicilio: praza de Isaac Díaz Pardo, 1.3. Localidade e código postal: Oroso, 15888.8. Apertura de ofertas. a) Enderezo: praza de Isaac Díaz Pardo, 1. b) Localidade e código postal: Oroso, 15888.9. Gastos de publicidade. Os gastos que xeren os anuncios cun máximo de 1.500 €. Oroso, 6 de setembro de 2013. O alcalde Manuel Mirás Franqueira
10/09/2013 | Administración LocalMunicipal
Cabanas
Aprobación incial de expediente de modificación de créditos

EDICTO O Pleno da Corporación, en sesión extraordinaria realizada o día 30 de agosto de 2013, aprobou o expediente de modificación de créditos número 4/13, por importe de cincuenta mil quince euros (50.015,00 euros); no cumprimento do disposto no artigo 177 en relación co 169 do texto refundido da Lei reguladora das facendas locais aprobado por Real decreto lexislativo 2/2004, do 5 de marzo, sométese a información pública na Secretaría do Concello, por prazo de quince días hábiles, que se contarán desde o seguinte o da inserción do presente anuncio no Boletín Oficial da Provincia, co fin de que poida examinarse ó expediente e presenta-las reclamacións que se consideren oportunas, que serán dirixidas o Sr. alcalde-presidente deste Concello. Cabanas, 30 de agosto de 2013. O alcalde Asdo.: Germán Castrillón Permuy
10/09/2013 | Administración LocalMunicipal
San Sadurniño
Modificación de delegación da Alcaldía

RESOLUCIÓN En San Sadurniño, a dous de setembro de dous mil trece. Vistas as delegacións realizadas por esta Alcaldía, mediante resolución do 13/06/11, publicada no BOP n.º 127, do 05/07/11, entre as que se comprendía a das áreas de facenda, desenvolvemento local e deporte en favor do concelleiro Jesús Manuel Soto Vivero. Visto o escrito presentado polo referido concelleiro, indicando que foi elixido presidente da Unión Deportiva e Cultural Narahío, o que pode conlevar algunha incompatibilidade na súa tarefa como responsable de deportes. Vista a a lexislación aplicable ó asunto, esta Alcaldía RESOLVE: 1.º.–Deixar sen efecto a delegación conferida mediante resolución do 13/06/11, publicada no BOP n.º 127, do 05/07/11, en favor do concelleiro Jesús Manuel Soto Vivero para a área de deportes, quedando vixentes as correspondentes ás áreas de facenda e desenvolvemento local.2.º.–Ordear a notificación do contido da presente resolución ó interesado, que se dea conta da mesma ó Pleno da Corporación e á Xunta de Goberno Local na primeira sesión que celebren e que se publique no Boletín Oficial da Provincia en cumprimento do disposto na lexislación aplicable. Así o mando e asino, en San Sadurniño, na data arriba indicada. Ante min O alcalde O secretario Secundino García Casal Miguel A. Arroyo Moreno
10/09/2013 | Administración LocalMunicipal
Ponteceso
Intervención - Tesouraría
Modificación do artigo 5 e da disposición final da Ordenanza número 25, reguladora do prezo público pola prestación do servizo de axuda no fogar

ANUNCIO A Xunta de Goberno Local, en sesión do doce de agosto de dous mil trece, acordou aprobar a modificación do artigo 5 e da disposición final da ordenanza número 25 reguladora do prezo público pola prestación do servizo de axuda no fogar. O texto modificado é o que se transcribe no anexo Ponteceso, 22 de agosto de 2013. O alcalde José Luis Fondo Aguiar ANEXO Art.5.º.–Contía do prezo público.1. A capacidade económica da persona usuaria do servicio se determinará de acordo co seguinte: 1.1. A determinación da capacidade económica das persoas usuarias da dependencia axustarase ao disposto no artigo 15 da Ordenanza municipal do servizo de axuda no fogar do Concello de Ponteceso.1.2. A determinación da capacidade económica das persoas usuarias doutros servizos que impliquen copagamento axustarase ao disposto no artigo 16 da Ordenanza municipal do servizo de axuda no fogar do Concello de Ponteceso 2. A contía do precio público regulado nesta Ordenanza correspóndese cunha tarifa de 12,00 € por cada hora de prestación do servizo. A participación no financiamento do servizo das persoas dependentes con dereito de atención recoñecido como usuarias do servizo de axuda no fogar determinarase con arranxo ao artigo 17 da Ordenanza municipal do servizo de axuda no fogar do Concello de Ponteceso A participación das persoas usuarias no financiamento doutros servizos que impliquen copagamento determinarase con arranxo ao artigo 18 da Ordenanza municipal do servizo de axuda no fogar do Concello de Pontececeso.” Disposición final. Esta ordenanza consta de 7 artigos e unha disposición final e foi aprobada pola Xunta de Goberno Local en sesión do día trece de xullo de 2009. Foi modificada en sesión de Xunta de Goberno Local de 12 de agosto de 2013. A presente Ordenanza entrará en vigor logo da súa publicación no Boletín Oficial da Provincia e en todo caso unha vez aprobada definitivamente a Ordenanza municipal do servizo de axuda no fogar do Concello de Ponteceso. Permanecerá en vigor ata a súa modificación ou derrogación expresas.
10/09/2013 | Administración LocalMunicipal
A Capela
Aprobación do padrón fiscal do 3º trimestre RSU 2013

O padrón fiscal da taxa de prestación do servizo de recollida e tratamento de RSU correspondente ao 3º trimestre do exercicio 2013, foi aprobado por resolución da alcaldía do día 28 de agosto de 2013. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei Reguladora das Facendas Locais, no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. Senon recaera resolución no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos jurídicos establecidos nos artigos 43 e 44 da Lei 30/1992, do 26 de novembro, do réxime jurídico das administracións públicas e do procedemento administrativo común. Non obstante, se se considera convinte, poderase empregar e ejercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 31 de outubro de 2013. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora NovaGaliciabanco, S. A, presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período ejecutivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 28 de agosto de 2013 O alcalde, Manuel Meizoso López
10/09/2013 | Administración LocalMunicipal
Ponteceso
Intervención - Tesouraría
Prezo público pola asistencia á actividade denominada “ruta de sendeirismo a realizar polo Parque Natural da Baixa Limia (Serra do Xurés, Lobios) en Ourense e Pitoes e Turens, no norte de Portugal”

A Xunta de Goberno Local en sesión do vinte e seis de agosto de dous mil trece, acordou aprobar o establecemento dun prezo público pola asistencia á actividade denominada “ruta de sendeirismo a realizar polo Parque Natural da Baixa Limia (Serra do Xurés, Lobios) en Ourense e Pitoes e Turens, no norte de Portugal” organizada polo Concello de Ponteceso dentro do programa “Ponte a pé 2013” A contía do gravame, según a memoria elaborada e asinada por Diana Gabriela Xufeng Carot Arrazubi, traballador do Concello de Ponteceso na área de turismo e deportes ascende a 50,75 €. O prezo público se exixirá cando, unha vez publicado o texto íntegro deste acordo no BOP e no taboleiro de anuncios do concello, os/as interesados/as presenten solicitude de asistencia. Ponteceso, 2 de setembro de 2013 O alcalde José Luis Fondo Aguiar
10/09/2013 | Administración LocalMunicipal
Boiro
Anuncio de formalización do contrato do servizo de axuda no fogar

ANUNCIO FORMALIZACIÓN CONTRATO DO SERVIZO DE AXUDA NO FOGAR Por acordo da Xunta de Goberno Local de data 6 de agosto de 2013, adxudicouse o contrato do servizo de axuda no fogar do Concello de Boiro, o que se publica para os efectos do artigo 154 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro.1. Entidade adxudicadora. a) Organismo: Concello de Boiro. b) Dependencia que tramita o expediente: Secretaría. c) Dirección de Internet do perfil do contratante.www.boiro.org 2. Obxecto do contrato. a) Tipo: servizos. b) Descrición: servizo de axuda no fogar. c) CPV (referencia de nomenclatura): 85310000-5. d) Medio de publicación do anuncio de licitación: taboleiro de anuncios do Concello, perfil do contratante do Concello de Boiro, BOP da Coruña e DOG. g) Data de publicación do anuncio de licitación: BOP n.º 58, do 25.03.2013, e no n.º 70, do 12.04.2013; e DOG n.º 80, do 25.04.2013.3. Tramitación e procedemento. a) Tramitación: urxente. b) Procedemento: aberto, con varios criterios de adxudicación.4. Presuposto máximo de licitación. Importe total 926.496,00 euros, respondendo os seguintes prezos unitarios (sen IVE): 6. Formalización do contrato. a) Data de adxudicación: 06.08.2013. b) Data de formalización do contrato:28.08.2013 c) Contratista. SERVICIOS SOCIAIS ULLA-SAR, S. L. d) Importe de adxudicación en prezos unitarios: Boiro, 29 de agosto de 2013. O alcalde Asdo.: Juan José Dieste Ortigueira
30/09/2013 | Administración LocalMunicipal
Val do Dubra
Anuncio do Concello de Val do Dubra, sobre concurso aberto para a contratación do servizo de clases de música e solfexo

A) Organismo: Concello de Val do Dubra. B) Dependencia que tramita o expediente: Secretaría Xeral.2. Obxecto do contrato: descrición: prestación do servizo de clases de música e solfexo. Prazo: un curso escolar (9 meses) con posibilidade de prórroga por período doutro curso escolar.3. Tramitación: ordinaria Procedemento: aberto. Forma de adxudicación: concurso.4. Orzamento base de licitación: Valor estimado: 32.400 euros por 9 meses. IVE: 6.804,00 € 5. Garantías. Definitiva: 5% do prezo de adxudicación.6. Obtención de documentación e información: A) Entidade: Concello de Val do Dubra B) Domicilio, código postal e localidade: Rúa Arcai, 41.15873-Val do Dubra C) Teléfono: 981 889 000 D) Telefax: 981 889 100 E) Data límite de obtención de documentos e formalización: ata o día de finalización do prazo de presentación de proposicións.7. Requisitos específicos do contratista: a) Clasificación económica do contratista Non se esixe clasificación. A) Data límite de presentación de ofertas: As proposicións para tomar parte na licitación presentaranse no rexistro do Concello, en horario de 9 a 14 horas, dentro do prazo de dez días naturais, a contar dende o día seguinte ó da publicación do anuncio no BOP. Se o último día é inhábil, prorrógase ó primeiro día hábil seguinte. B) Documentación a presentar: a esixida no prego de condicións económico administrativas. C) Lugar de presentación: véxase o punto 6 do anuncio.9. Apertura ofertas: A) Entidade: Concello de Val do Dubra: Salón de Sesións. B) Domicilio: Rúa Arcai, 41. C) Localidade: Val do Dubra. D) Data: segundo condicións do prego 10. Gastos de anuncios. Os gastos correspondentes ós anuncios de licitación serán por conta do adxudicatario. Val do Dubra, 20 de setembro de 2013 O alcalde Ramón Varela Mariño
30/09/2013 | Administración LocalMunicipal
Paderne
Aprobacion definitiva da ordenanza do IBI

ANUNCIO Aprobación definitiva da Ordenanza reguladora do imposto sobre bens inmobles no Concello de Paderne Por acordo plenario do 5 de xuño de 2013 aprobouse a modificación da Ordenanza fiscal n.º 3, reguladora do imposto de bens inmobles no Concello de Paderne, e publicado provisionalmente e exposto ao público polo prazo legalmente previsto sen terse presentado alegación algunha publícase a Ordenanza íntegra, coa conseguinte entrada en vigor: ORDENANZA FISCAL N.º 3, REGULADORA DO IMPOSTO DE BENS INMOBLES Artigo 1. De conformidade co previsto no e artigo 73 da Lei 39/88, do 28 de decembro, o tipo de gravame do imposto sobre bens inmobles, aplicable a este Concello, queda fixado nos termos que se establecen no artigo seguinte. Artigo 2.1.–O tipo de gravame do imposto sobre bens inmobles aplicable aos bens de natureza urbana queda fixado no 0,60%. 2.–O tipo de gravame do imposto sobre bens inmobles aplicable aos bens de natureza rústica queda fixado no 0,44%. 3.–Para todos os grupos de bens inmobles de características especiais o tipo de gravame do imposto sobre bens inmobles, queda no 1,3%. Artigo 3. No non expresamente previsto na presente ordenanza rexerán os preceptos contidos na subsección 2.ª da sección 3.ª, do capítulo II, do título II, da referida Lei 39/88, concordantes e complementarios na mesma, e nas demais leis do Estado reguladoras da materia, así como nas disposicións fixadas para o seu desenvolvemento. Disposición final. A entrada en vigor será o día da súa publicación no BOP, e permanecerá vixente ata a súa modificación ou derrogación. En Paderne, a 13 de setembro de 2013. O ALCALDE D. César Longo Queijo
30/09/2013 | Administración LocalMunicipal
Ribeira
Corrección de erros; lista provisional de aspirantes admitidos e excluídos na praza de auxiliar administrativo

Refª: secret. xer./téc. admón. xer./m. s. r. Advertido erro no Decreto ditado pola Alcaldía na data 16/08/2013, polo que se aproba a lista provisional de aspirantes admitidos e excluídos no proceso selectivo para cubrir unha praza de auxiliar administrativo adscrito ó área de secretaría e servizos xerais do Concello de Riveira, polo sistema de oposición libre (funcionario de carreira), e contida na oferta de emprego público do ano 2010, esta Alcaldía RESOLVE realizar as seguintes correccións: Primeira.- Na aprobación da lista provisional dos aspirantes admitidos e excluídos no proceso selectivo antes referido, na listaxe dos admitidos, cómpre incluír ao aspirante D. SHAUN BOETA HERREJON, con Documento Nacional de Identidade número XXXXXXXXX. Segunda.- Na aprobación da lista provisional dos aspirantes admitidos e excluídos no proceso selectivo antes referido, na listaxe dos excluídos, cómpre incluír ao aspirante D. GERMAN ANTONIO YOSIFOVA DOROBAT, con Documento Nacional de Identidade número XXXXXXXXX. A exclusión deste aspirante é debida a que o mesmo non achega o xustificante acreditativo do pago das taxas e, ademais, a documentación que presenta non está debidamente compulsada. Polo exposto, de conformidade coa Base 4ª das Xerais reguladoras dos procesos selectivos correspondentes á Oferta de Emprego Público do ano 2010, o aspirante excluído dispón dun prazo de dez días hábiles, contado desde o seguinte ao da publicación desta resolución no Boletín Oficial da Provincia, para poder emendar os defectos que motivaron a súa exclusión. Riveira, 18 de setembro de 2013. O alcalde Dou fe, o secretario xeral en funcións (Decreto de nomeamento de 21/06/2013) Manuel Ruiz Rivas José Martínez de Llano Orosa
30/09/2013 | Administración LocalMunicipal
Narón
Policía Local
Requirimento a propietarios de vehículos abandonados nos depósitos do Concello de Narón

Polo presente Edicto o Concello de Narón fai saber o seguinte: Habendo notificado por correo certificado aos propietarios dos vehículos que a continuación se relacionan, e presumido o abandono dos mesmos, segundo o establecido no artigo 86 da Lei 18/2009 de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade viaria, aprobado polo Real Decreto Lexislativo 339/1990 de 2 de marzo, e ao obxecto de que sirva de notificación aos seus propietarios nos termos establecidos no artigo 59.5 da Lei 30/1992 de 26 de novembro, de réxime xurídico das administracións públicas e do procedemento administrativo común, faise pública a relación adxunta, coa finalidade de que os seus donos procedan, dentro do prazo de un mes, contados a partir do seguinte día á da inserción deste anuncio no Boletín Oficial da Provincia, a súa retirada do lugar onde figuran abandonados, previo o pago das taxas establecidas no caso dos vehículos que se atopan no depósito municipal. Transcorrido este prazo, e segundo o establecido no artigo 86, (Tratamento residual do vehículo), da Lei 18/2009 de 23 de novembro, que modifica a Lei sobre tráfico, circulación de vehículos a motor e seguridade viaria, aprobada polo Real Decreto 339/1990, de 2 de marzo, procederase ao tratamento destes vehículos como residuos sólidos urbanos. Cantas persoas se consideren afectadas poderán formular a oportuna reclamación dentro do prazo dun mes, contados a partir do día seguinte á súa publicación no Boletín Oficial da Provincia, reclamacións que irán dirixidas ó Sr. Xefe da Policía Local de Narón. Narón, 23 de setembro do 2013. O ALCALDE. Asdo.: Xosé Manuel Blanco Suárez.
30/09/2013 | Administración LocalMunicipal
Santiago de Compostela
Servizos Económicos - Intervención
Aprobación definitiva de expediente de modificación de crédito 2013-SUPLE-43, suplemento de crédito financiado con baixas

APROBACIÓN DEFINITIVA DE EXPEDIENTE DE MODIFICACIÓN DE CRÉDITO: 2013-SUPLE-43, SUPLEMENTO DE CRÉDITO FINANCIADO CON BAIXAS Aprobado inicialmente polo Pleno da Corporación o expediente 2013/SUPLE/43 sobre modificación de crédito, polo que se concede crédito extraordinario de 194.000,00 € no orzamento do 2013, financiado con baixas, en cumprimento do previsto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, se expón ao público, durante o prazo de 15 días hábiles logo de anuncio no BOP, o expediente completo, durante os cales os interesados, que se sinalan no apartado 1 do artigo 170 do TRLRHL, podan examinalo e presentar reclamacións ante o Pleno da Corporación, polos motivos que se indican no apartado 2 do mesmo artigo. Transcorrido o prazo de exposición pública sen que se produciran reclamacións contra esta modificación, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177.2, en relación co artigo 169.1 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do texto refundido da Lei reguladora das facendas locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Santiago de Compostela, 20 de setembro de 2013. A CONCELLEIRA DELEGADA DE FACENDA Asdo.: Cecilia Sierra Rey
30/09/2013 | Administración LocalMunicipal
Coirós
Aprovación provisional Ordenanza taxa por prestación do SAFAprovación provisional Ordenanza taxa por prestación do SAF

O Pleno da Corporación Municipal deste Concello, en sesión ordinaria realizada o dez e nove de setembro de dous mil trece, adoptou acordo de aprobación da Ordenanza Fiscal Reguladora da Taxa pola Prestación do Servizo de Axuda no Fogar do Concello de Coirós (SAF). De conformidade co artigo 17 do RDL 2/2004 do 5 de marzo, o devandito acordo e expediente queda exposto ó público durante o prazo de 30 días, durante os cales os interesados poderán examinalo e presentar as reclamacións que consideren oportuno. Se non se presentasen reclamacións ou alegacións ao mesmo considerarase definitivamente aprobada. Coirós, 23 de setembro de 2013. O ALCALDE, Asdo.: Francisco Quintela Requeijo.
30/09/2013 | Administración LocalMunicipal
Corcubión
Anuncio de aprobación incial do Regulamento do servicio de axuda no fogar do Concello de Corcubión

O Pleno do Concello de Corcubión, en sesión ordinaria celebrada o día 19 de setembro de 2013, acordou a aprobación inicial do Regulamento do servicio de axuda no fogar do Concello de Corcubión, e en cumprimento do disposto nos artigos 49 e 70.2 da Lei 7/1985, de 2 de Abril, Reguladora das Bases de Réxime Local, e no artigo 56 do Real Decreto 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, sometese o expediente a información pública por prazo de trinta días, a contar dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido dito prazo non se houberan presentado alegacións, considerarase aprobado definitivamente dito acordo. Corcubión, 20 de Setembro de 2013. Alcalde-Presidente, Francisco J. Lema Fuentes.
30/09/2013 | Administración LocalMunicipal
Ribeira
Cesión de material informático á entidade “Sociedad de Instrucción Hijos de Palmeira”

Por Decreto da alcaldía de data 20 de setembro de 2013, acordouse iniciar o expediente de cesión en propiedade de material informático, a favor da “Sociedade de Instrucción Hijos de Palmeira”. Así mesmo, ordenábase instruír o citado expediente solicitando os informes necesarios en relación aos bens mobles cuxa cesión se pretende. O que se somete a información pública por un prazo de quince (15) días hábiles, contados a partir do día seguinte ó da publicación deste anuncio no Boletín Oficial da Provincia, para que dentro do mesmo poidan examinar o expediente e presentar, tamén dentro deste mesmo prazo, os escritos e documentos que estimen procedentes. A estes efectos, poderase examinar o expediente nas oficinas de Secretaría Xeral (1º andar), de luns a venres, en horario de 9:30 a 13:30 horas. Riveira, 23 de setembro de 2013 O alcalde Manuel Ruiz Rivas
30/09/2013 | Administración LocalMunicipal
Valdoviño
Anuncio aprobación inicial presuposto exercicio 2013

Aprobado inicialmente en sesión do 25 de setembro de 2013, polo Pleno deste Concello o PresupostoXeral, co Cadro e Anexo de Persoal do exercizo económico 2013, con amaño ao previsto no artigo 169.1 do Real decreto lexislativo 2/2004, do 5 de marzo, polo que se aproba o Texto Refundido da Lei reguladora das facendaslocais, exponseao público todo o expediente polo prazo de quince días hábiles, para os efectos de reclamacións e alegacións. Se durante o citado prazo no se presentasen reclamacións, o acordoentenderase definitivamente aprobado. Valdoviño, 25 de setembro de 2013. O alcalde, Asdo.: José Antonio Vigo Lago
30/09/2013 | Administración LocalMunicipal
Coirós
Aprobación inicial ordenanza reguladora do SAF

O Pleno da Corporación Municipal deste Concello, en sesión ordinaria realizada o dez e nove de setembro de dous mil trece, adoptou acordo de aprobación da Ordenanza Reguladora do Servizo de Axuda no Fogar do Concello de Coirós (SAF). De conformidade co artigo 49 da Lei 7/1985, de 2 de abril, o devandito acordo e expediente queda exposto ó público durante o prazo de 30 días, durante os cales os interesados poderán examinalo e presentar as reclamacións que consideren oportuno. Se non se presentasen reclamacións ou alegacións ao mesmo considerarase definitivamente aprobada. Coirós, 23 de setembro de 2013. O ALCALDE, Asdo.: Francisco Quintela Requeijo.
30/09/2013 | Administración LocalMunicipal
Miño
Modificación da Ordenanza número 2, reguladora do ICIO

EDICTO O Pleno da Corporación municipal, na sesión extraordinaria celebrada o día 21 de agosto de 2013, acordou aprobar a modificación da Ordenanza núm.2, reguladora do ICIO, polo que de conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar o dito expediente nas oficinas municipais, sitas na rúa Carreira núm.38, dende as 9.00 ata as 14.00 horas, e presentar as alegacións que consideren oportunas. O citado acordo plenario é do seguinte teor: “Primeiro. –Aprobar a modificación da Ordenanza n.º 2 corrixindo os erros detectados polo arquitecto municipal e descritos en informe de 9 de agosto de 2013. Se rectificarán as seguintes valoracións no anexo da Ordenanza número 2, reguladora do ICIO: Muro de contención realizados en escollera, cachotería, pedrapléns, gabións incluídos baleirados e drenaxe: 75 €/m 2 CONSTRUÍDO. Muros de contención e zapata realizados con formigón armado, incluído parte proporcional de baleirado e drenaxe: 180 €/m 2 CONSTRUÍDO. Segundo. –Expoñer ó público no taboleiro de anuncios do Concello o citado acordo provisional, así como os textos completos das ordenanzas fiscais modificadas durante o prazo de trinta días hábiles, contados dende o seguinte ó da publicación do anuncio de exposición no Boletín Oficial da Provincia. Durante o período de exposición pública da ordenanza, os que teñan interese directo, nos termos previstos no artigo 18 do Real decreto lexislativo 2/2004, poderán examina-lo expediente e presentar as reclamacións oportunas. Transcorrido o período de exposición público sen presentar reclamacións, os acordos provisionais quedarán definitivamente aprobados. Terceiro. –Publicar no Boletín Oficial de Provincia o acordo definitivo que unha vez transcorrido o período de exposición pública procede adoptar.” Miño, 19 de setembro de 2013. O alcalde Asdo.: Jesús Veiga Sabín
30/09/2013 | Administración LocalMunicipal
Santiago de Compostela
Servizos Económicos - Intervención
Aprobación definitiva de expediente de modificación de crédito 2013-CREXT-42, crédito extraordinario financiado con baixas

APROBACIÓN DEFINITIVA DE EXPEDIENTE DE MODIFICACIÓN DE CRÉDITO: 2013-CREXT-42, CRÉDITO EXTRAORDINARIO, FINANCIADO CON BAIXAS Aprobados inicialmente polo Pleno da Corporación o expediente 2013/CREXT/42 e sobre modificación de crédito, polo que se concede crédito extraordinario de 1.000.446,69 € no orzamento do 2013, financiado con baixas, en cumprimento do previsto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, se expón ao público, durante o prazo de 15 días hábiles logo de anuncio no BOP, o expediente completo, durante os cales os interesados, que se sinalan no apartado 1 do artigo 170 do TRLRHL, podan examinalo e presentar reclamacións ante o Pleno da Corporación, polos motivos que se indican no apartado 2 do mesmo artigo. Transcorrido o prazo de exposición pública sen que se produciran reclamacións contra esta modificación, entendese aprobada definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177.2, en relación co artigo 169.1 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do texto refundido da Lei reguladora das facendas locais, que haberá de presentarse perante a sala correspondente do Tribunal Superior de Xustiza de Galicia no prazo de dous meses, a contar dente a data de publicación deste edicto no BOP. Santiago de Compostela, 20 de setembro de 2013. A CONCELLEIRA DELEGADA DE FACENDA Asdo.: Cecilia Sierra Rey
30/09/2013 | Administración LocalMunicipal
A Laracha
Apertura local actividades recreativas, xogos infantiles

Solicitada licencia por PATRICIA VARELA RAMOS, para LOCAL DE ACTIVIDADES RECREATIVAS, XOGOS E FESTAS INFANTILES, na rúa PLÁCIDO PEDREIRA ÁLVAREZ, actividade sometida o Regulamento de espetáculos públicos e actividades recreativas, neste Concello tramítase o oportuno expediente. En cumprimento do artígo 36. B).3º do Decreto 2816/1982, de 27 de agosto, polo que se aproba o Regulamento de espectáculos públicos e actividades recreativas, sométese a información pública por un período de dez días co fin de que durante este- que comezará a contar dende o día seguinte ao da inserción deste anuncio no Boletín Oficial da Provincia- os que se vexan afectados dalgún modo pola dita actividade, poidan presentar as alegacións que consideren pertinentes. O expediente obxeto desta información pódese consultar nas oficinas municipais, de 9.00 ás 14.00 horas. A Laracha, 20 de setembro de 2013 O Alcalde Asdo. José Manuel López Varela
30/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.30511. José Manuel Casal Pérez. Concello da Laracha

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de setembro de 2013 e como resultado do expediente incoado ó efecto, outorgóuselle a José Manuel Casal Pérez, unha concesión de 544 m3 anuais de auga procedente dun manancial situado no lugar de Bouza, na parroquia de Soandres (San Pedro), no concello da Laracha (A Coruña), con destino a uso doméstico e gandeiro. Número Expte.: DH. A15.30511 Santiago de Compostela, 13 de setembro de 2013 A xefa do Servizo de Tramitación Técnico-Administrativa do Dominio Público Hidráulico Adriana Angeles Frasnedo Fecioru
30/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.42374 Solicitude de concesión de augas públicas presentada por Elisa García Rodríguez (Padrón)

Expediente: DH. A15.42374 Xiangmei Gibal Fabregues, con DNI XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Xiangmei Gibal Fabregues CAUDAL MEDIO EQUIVALENTE: 0,04 l/s CAUDAL ANUAL: 1300,61 m³/ano DESTINO: rega (0,4843 ha) ORIXE: pozo de barrena na parcela 1100 do polígono 505 do catastro de rústica de Padrón LUGAR: Veiguiña PARROQUIA: Carcacía (San Pedro) CONCELLO: Padrón (A Coruña) O aproveitamento solicitado consiste na captación das augas mediante un pozo de barrena situado na parcela 1100 do polígono 505 do catastro de rústica, no lugar da Veiguiña, parroquia de Carcacía (San Pedro), Concello de Padrón (A Coruña); con destino a rega das parcelas 1100 e 1101 do polígono 505 do catastro de rústica de Padrón (A Coruña). O pozo de barrena terá un diámetro de 150 mm e unha profunidade de 50 m e no seu interior instalarase unha bomba de 1,5 CV de potencia e caudal máximo instantáneo de 0,116 l/s. A partir do pozo instalaranse tubaxes de PE de 32 mm de diámetro para abastecer aos predios indicados, derivando dentro destas nunha rede ramificada en tubaxes de PE de 25 mm de diámetro. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 11 de setembro de 2013 O xefe do servizo territorial Ángel Gómez Rey
30/09/2013 | Administración LocalMunicipal
Muxía
Anuncio de aprobación de ordenanzas

ANUNCIO O Pleno, en sesión do 20 de setembro de 2013, aprobou inicialmente: – Ordenanza do servizo municipal de axuda no fogar – Ordenanza do prezo público de prestación do servizo de axuda no fogar. Quedan sometidas ao público durante 30 días aos efectos de posibles reclamacións. Muxía, 23 de setembro de 2013. O alcalde Félix Porto Serantes
30/09/2013 | Administración LocalMunicipal
Carral
Acordo provisorio para a modificación da Ordenanza fiscal reguladora do imposto sobre bens inmoblesAcordo provisorio para a modificación da Ordenanza fiscal reguladora do imposto sobre bens inmobles

Na sesión extraordinaria do Pleno do Concello de Carral realizada o 20 de setembro de 2013 adoptáronse, entre outros, os seguintes acordos: 1. Aprobar de xeito provisorio a modificación da ordenanza fiscal nº 1 reguladora do imposto sobre bens inmobles, dándolle ao seu artigo 3.3 a nova redacción que segue: (.) 3. Os tipos de gravamen aplicables neste municipio serán os seguintes: a) Bens Inmobles de natureza urbana: - Tipo de gravame xeral: 0,6 % (.)” 2. Expoñer o acordo provisorio de modificación de ordenanza fiscal no taboleiro de editos do Concello, previo anuncio de tal exposición no Boletín Oficial da Provincia de A Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3. Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4. O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicarase no Boletín Oficial da Coruña, e non entrará en vigor até que se realice tal publicación. Carral, 23 de setembro de 2013 O ALCALDE José Luis Fernández Mouriño
30/09/2013 | Administración LocalMunicipal
Miño
Aprobación adaptación do Regulamento municipal do servizo de axuda no fogar do Concello de Miño ao Decreto 99/2012

O Pleno da Corporación municipal, na sesión extraordinaria celebrada o día 30 de agosto de 2013, acordou a aprobación inicial da adaptación do Regulamento Municipal do Servizo de Axuda no Fogar do Concello de Miño ao Decreto 99/2012, do 16 de marzo, polo que se regulan os servizos sociais comunitarios e o seu financiamento; polo que de conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na rúa Carreira núm.38, dende as 9:00 ata as 14:00 horas e presentar as alegacións que consideren oportunas. O texto do citado acordo é do seguinte teor: “Primeiro: Aprobar adaptación do Regulamento Municipal do Servizo de Axuda no Fogar do Concello de Miño ao Decreto 99/2012, do 16 de marzo, polo que se regulan os servizos sociais comunitarios e o seu financiamento. Segundo: Expoñer ao público no taboleiro de anuncios do Concello o citado acordo provisional, así como os textos completos do regulamento do Servizo de Axuda no Fogar adaptado durante o prazo de trinta días hábiles, contados dende o seguinte ao da publicación do anuncio de exposición no Boletín Oficial da Provincia. Terceiro: Remitir o Regulamento do Servizo de Axuda no Fogar en papel oficial asinado polo alcalde para proceder ao seu visado. Durante o período de exposición pública da ordenanza, os que teñan interese directo, nos termos previstos no artigo 18 do Real Decreto Lexislativo 2/2004, poderán examina-lo expediente e presentar as reclamacións oportunas. Transcorrido o período de exposición público sen presentar reclamacións, os acordos provisionais quedarán definitivamente aprobados. Cuarto: Publicar no Boletín Oficial de Provincia o acordo definitivo, que unha vez transcorrido o período de exposición pública procede adoptar.” Miño, 19 de setembro de 2013 O alcalde Asdo. Jesús Veiga Sabín
30/09/2013 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-3/2013)

ANUNCIO DE CONTRATACIÓN (CON-3/2013) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: CON-3/2013.2. Obxecto do contrato: concesión servizo centro de día e comedor social no Centro Municipal Nova Boandanza. Duración: catro anos, prorrogables por dous máis.3. Tramitación: ordinaria. Procedemento: aberto.4. Gasto estimado anual: 401.413,32 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 20 de setembro de 2013. O ALCALDE, P. D. A Tte. de alcalde responsable de Facenda e Administración Pública Asdo.: Rosa M.ª Gallego Neira
30/09/2013 | Administración LocalMunicipal
Miño
Aprobación inicial da modificación da Ordenanza núm.22 reguladora da taxa pola prestación do servizo da escola infantil

O Pleno da Corporación municipal, na sesión extraordinaria celebrada o día 21 de agosto de 2013, acordou a aprobación inicial da modificación da Ordenanza núm.22 reguladora da taxa pola prestación do servizo da escola infantil, co fin de adaptala á Resolución do 7 de agosto de 2013 da Dirección Xeral de Familia e Inclusión pola que se actualizan os prezos públicos establecidos, polo que de conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar o dito expediente nas oficinas municipais, sitas na rúa Carreira núm.38, dende as 9:00 ata as 14:00 horas e presentar as alegacións que consideren oportunas. O citado acordo é do seguinte teor: Primeiro: Aprobar a modificación da Ordenanza nº 22 co fin de adaptala a Resolución do 7 de agosto de 2013 da Dirección Xeral de Familia e Inclusión pola que se actualizan os prezos públicos establecidos que ven a modificar o Decreto 49/2012, do 19 de xaneiro, polo que se aproba o réxime. de prezos das escolas infantís de 0-3 dependentes da consellería de Traballo e Benestar Social. Segundo: Expoñer ó público no taboleiro de anuncios do Concello o citado acordo provisional, así como os textos completos das ordenanzas fiscais modificadas durante o prazo de trinta días hábiles, contados dende o seguinte ó da publicación do anuncio de exposición no Boletín Oficial da Provincia. Durante o período de exposición pública da ordenanza, os que teñan interese directo, nos termos previstos no artigo 18 do Real Decreto Lexislativo 2/2004, poderán examina-lo expediente e presentar as reclamacións oportunas. Transcorrido o período de exposición público sen presentar reclamacións, os acordos provisionais quedarán definitivamente aprobados. Terceiro: Publicar no Boletín Oficial de Provincia o acordo definitivo que unha vez transcorrido o período de exposición pública procede adoptar.” Miño, 19 de setembro de 2013 O alcalde Asdo. Jesús Veiga Sabín